Laagri Roboring tegi FLL-l ajalugu...
#000000
Täna toimus Energia Avastuskeskuses First Lego League Eesti poolfinaal – tegu siis ühe suurima võistlusega Eesti robootika huvilistele õpilastele vanuses 9-16 aastat. Kusjuures võistlusel ei tegeleta ainult programeerimisega, vaid luuakse temaatiline projekt (sel aastal siis fookus prügil ja sellel, kuidas seda vältida), tehakse esitlusi ja olulisteks oskusteks, mida läbi selle ürituse arendada püütakse on koostöö, projektide tegemine ja esitlemine, esitlemisoskus ja palju muud. Kõike seda tehes peab muidugi meeles pidama FLLi kõige olulisemat reegli: “Meil on lõbus!”
#000001
Juba enne võistlusi tegitas Laagri huvialakool palju elevust kuna meie juhendaja Mai registreeris 4 meeskonda sinna. Nii palju võistkondi ühest koolist/huviringist pole minu teada kunagi samal võistlusel osalenud. Kui juurde panna veel fakt, et lisaks Laagri kooli meeskondadele on Mail juhendada ka Vinni Roboring, kust oli samuti võistkond väljas, siis ütleme nii – sellist juhendajat nagu meil, on küllaltki keeruline leida.
#000002
Aga kuigi selline hulljulge entusiasm on muidugi tervitatav, siis sellega kogu lugu ei piirdu. Nimelt peale pikka ja põnevat päeva kui välja kuulutati finalisti, siis selgus, et kõik 4 Laagri meeskonda said edasi finaali ja võideti ka auhinnalisi kohti. Ja finaali pääses ka meie tore naaberlaud – Vinni Beoeeslid. Ehk siis kõik läheb vähem kui 2 kuu pärast kordusesse 🙂 Eriti uhke on fakt, et robotimängu 6-st esimesest kohast olid 3 tükki Laagri võistkondadel – arvestades, et aasta tagasi polnud veel isegi kindel, kas sügisel õnnestub siin roboringi avada, siis võib julgelt väita, et siin hakkab veel põnevaid asju juhtuma...
#000003
Laagri Robotid, kes said suisa projekti II auhinna, mis on väga kõva sõna. Läbivaks teemaks oli sel korral projektides Prügi Rännak ja kui mõnes Laagri kooli klassis prügi ja taaskasutus teemaks tuleb, siis soovitaks ka need noored oma projekti näitama kutsuda 😉
#000004
Laagri Darkside sai kohtunike eriauhinna ning samuti tehti suurepärane tulemus robootikamängus saades 4. koha.
#000007
Laagri Prügimäekollid XD oli arvatavasti kõige noorem võistkond ( liikmete keskmine vanus alla 9 aasta), kuid see ei takistanud neil saamast robotimängu 3. kohta ja edasipääsu finaali.
#000009
Laagri Programmeerijad tegid samuti robotimängus suurepärase soorituse olles lõpuarvestuses 6. kohal ning on oodatud märtsikuisesse üle-Eestilisele finaalkohtumisele.
#000011
Nüüd kõik lapsed, lapsevanemad ja kindlasti ka Mai peavad veidi toibuma, aga juba varsti tuleb alustada uue hooga, sest finaal nõuab veel paremaid programme, põnevamaid projekte ja stiilsemaid esitlusi... Igatahes võib vist täna õhtul öelda, et Laagri Roboringi käivitamise projekt, mis aasta tagasi Hooandjas alguse sai on edukalt vahefinišini viidud ning nüüd lihtsalt uued mäetipud vajavad vallutamist...
#000014
Märtsikuus siis FLL finaal ja kuskilt tuleb leida aeg ka oma koduse robootikavõistluse Laagri Robocity 2016 korraldamiseks – selles osas on igasugune toetus ja abi samuti oodatud. Tee test ja vaata, kuidas sina saad aidata kaasa robotipisiku levitamisele Saue vallas ja Lääne-Harjumaa piirkonnas!
#000015
Laagri kooli Roboring – eile, täna ja homme...Täna on kõik võimalik – ehk esimese koolipäeva...RobootikaEttevõtlusõpe koolides – miks, millal ja kellele?Mustkunstiteater ehk kas illusioon on püsivam kui reaalsus?Saue linn – täiesti teine kant 🙂
#000016